เรื่องร้องเรียน (แสงสว่าง,น้ำท่วม,ทางเท้า,เสียงรบกวน) วันที่ 2022-09-27 05:02:06 — แขวงป้อมปราบ เขตป้อมปราบศัตรูพ่าย กรุงเทพมหานคร
แจ้งร้องเรียนข้างร้านค่ะ
เหตุเนื่องมาจาก ข้างร้านตอนแรกเป็นตึกร้างไม่มีคนอยู่อาศัยแล้วเจ้าของได้มาดำเนินการรีโนเวทตั้งแต่ปลายปี 2562 แต่จนถึงวันนี้ 2565 แล้วก็ยังดำเนินการสร้างไม่แล้วเสร็จ แต่ทั้งนี้ตลอดระยะเวลา 2-3 ปีที่ดำเนินการก่อสร้างได้สร้างความรบกวนและการทำงานที่ไม่ได้มาตรฐานของช่าง ได้มีเศษหินเศษปูนร่วงลงมาเกือบโดนหัวคนเดินผ่านไปผ่านมา เคยมีการเจาะกำแพงและทะลุมาฝั่งร้านเป็นรูใหญ่มากกว่ากำปั้นผู้ชาย เจาะ ทุบ ตั้งแต่เช้าจนถึงมืดก็ยังเจาะอยู่สร้างความรำคาญเป็นอย่างมาก ร้านของเราเป็นร้านขายของ ไม่สามารถสื่อสารกับลูกค้าได้เลยเพราะเจาะเสียงดังมากจนถึงขั้นตะโกนคุยกับลูกค้าจนสุดเสียงก็ยังไม่ได้ยิน และล่าสุดตอนนี้ฝนตกท่อระบายระเบียงของข้างๆร้านที่กำลังก่อสร้าง ไม่จัดการทำท่อให้ได้มาตรฐาน น้ำไหลรั่วลงมาเต็มหน้าร้าน ซึ่งหน้าร้านได้นำผ้าไปวางรองเอาไว้เพื่อลูกค้าเดินเข้าออกจะได้ไม่ลื่นหรือเกิดอุบัติเหตุแต่น้ำที่ไหลลงมาทำให้ผ้าหรือแผ่นยางกันลื่นก็ไม่ช่วยอะไรค่ะเพราะน้ำนองเยอะมาก และยังทำให้คนเดินผ่านไปผ่านมาเดินไม่สะดวกทั้งๆที่เป็นทางเท้า ช่วยเข้ามาแก้ไขดำเนินการตักเตือนให้ทีค่ะ เพราะว่าตอนนี้เดือดร้อนมากทั้งฝั่งของร้าน และทางฝั่งของบ้านอีกฝั่งที่ขนาบข้างก็เจอทั้งเสาอากาศพังเพราะทุบนู่นทุบนี่แล้วไปเกี่ยวเสา หลังคารั่วเหตุเกิดจากการทุบไม่หยุด ช่วยดำเนินการให้ทีค่ะก่อนจะมีอุบัติเหตุทำให้มีคนบาดเจ็บจากการทำงานของช่างค่ะ